b'\n_START_ARTICLE_\nAlbertsdaler\n_START_PARAGRAPH_\nEn albertsdaler eller albertusdaler er en type daler mynt som f\xc3\xb8rst ble preget i 1612 i De spanske Nederlandene. Navnet stammer fra Albrecht av \xc3\x98sterrike, som gikk av som kardinal for \xc3\xa5 gifte seg med infanta Isabel Clara Eugenia, s\xc3\xb8ster til kong Filip III av Spania, i Ferrara. De to styrte i De spanske Nederlandene til Albrechts d\xc3\xb8d. Albertsdaleren er ogs\xc3\xa5 omtalt som \xc2\xabKreuzthaler\xc2\xbb. _NEWLINE_Albertsdalerne ble ofte brukt som handelsmynter, og enda den hadde lavere s\xc3\xb8lvvekt enn den tyske s\xc3\xb8lvmynten, ble de regnet som like mye verd. Mynten ble popul\xc3\xa6r, og det ble ogs\xc3\xa5 laget lokale albertsdaler i andre land. I Danmark-Norge ble det laget albertsdaler med en \xc2\xabvillmann\xc2\xbb med klubbe. Myntene ble brukt til handel i \xc3\x98stersj\xc3\xb8en. I en pr\xc3\xb8vemynt sto villmannen bak det danske v\xc3\xa5penskjoldet med klubben i venstre h\xc3\xa5nd, mens i de andre sto han ved siden av v\xc3\xa5penskjoldet med klubben i h\xc3\xb8yre. Alberstdaler ble utgitt i 1781 (i Altona), i 1784 (Altona), i 1786 (Poppenb\xc3\xbcttel) og 1796 (Altona).'